section_heading: Legenda
paragraph_text: Grandov teror nastavio se sljedećih sedamnaest godina kada je mjesni župan Miho Radetić odlučio nešto učiniti. Pokupio je nekoliko mještana te su se svi zajedno zaputili na groblje, gdje su, kada su došli, vidjeli Grandovo neraspadnuto tijelo, a na licu se činilo kao da se smješka. Najprije su pokušali zabiti kolac u srce, ali se kolac odbio te je zatim jedan mještanin sa sjekirom odrubio glavu. Mještani su tvrdili da je nakon toga u selu zavladao mir i tišina.